**PATVIRTINTA**

 **Dieveniškių Adomo Mickevičiaus**

 **gimnazijos direktoriaus**

 **2024 m. vasario 1 d.**

 **įsakymu Nr.V1-40**

**DIEVENIŠKIŲ ADOMO MICKEVIČIAUS GIMNAZIJOS**

**METODINĖS VEIKLOS ORGANIZAVIMO NUOSTATAI**

**I. BENDROSIOS NUOSTATOS**

### ****Metodinės veiklos organizavimo nuostatai** (toliau – Nuostatai) parengti vadovaujantis:**

###  **Dieveniškių Adomo Mickevičiaus gimnazijos nuostatais, patvirtintais Šalčininkų rajono savivaldybės tarybos 2022 m. birželio 22 d. sprendimu Nr.T-924;**

* 1. **Rekomendacijomis mokytojų ir pagalbos mokiniui specialistų metodinei veiklai organizuoti, patvirtintomis Pedagogų profesinės raidos centro direktoriaus 2009 m. gegužės 25 d. įsakymu Nr. 1.18-71.**
1. Mokytojų metodinės veiklos organizavimo nuostatai reglamentuoja mokytojų ir kitų gimnazijoje dirbančių švietimo specialistų (toliau – mokytojų) metodinę veiklą.
2. **Dokumente vartojamos sąvokos:**

3.1. **metodinė veikla —** mokytojų, gimnazijos vadovų bei kitų švietimo specialistų organizuota veikla, vienijanti juos pagal veiklos ir ugdymo sritis, skirta kvalifikacijai ir praktinei veiklai tobulinti, keičiantis gerąja pedagogine patirtimi, naujausia metodine bei dalykine informacija;

3.2. **mokyklos metodinė grupė** — gimnazijoje veikianti mokytojų grupė, sudaryta pagal ugdymo sritį, dalyką**;**

**II. METODINĖS VEIKLOS TIKSLAS, UŽDAVINIAI IR FORMOS**

1. **Metodinės veiklos tikslas:**

**4.1. sudaryti sąlygas nuolat tobulinti kvalifikaciją ir kompetenciją, reflektuoti savo darbą, ieškoti iškilusių problemų sprendimų, aptarti ir skleisti gerąją patirtį, plėtoti pedagoginę saviraišką ir kūrybiškumą, siekti ugdymo kokybės ir kiekvieno mokinio pažangos.**

1. **Metodinės veiklos uždaviniai:**

**5.1. plėtoti metodinį ir dalykinį mokytojų bendradarbiavimą, siekiant asmeninio meistriškumo;**

**5.2. skleisti pedagogines ir metodines naujoves, dalytis gerąja pedagogine patirtimi siekiant ugdymo kokybės gerinimo.**

1. **Metodinės veiklos formos: pamokos stebėjimas ir aptarimas, patyrusio mokytojo konsultacijos, seminarai, praktinės bei metodinės konferencijos, metodinės dienos, konkursai, pedagoginių idėjų mugės, kūrybinės grupės, naujovių apžvalga, anotacijų, rekomendacijų rengimas, bendravimas ir bendradarbiavimas su socialiniais partneriais, apskritojo stalo diskusijos, kolegų mokymas, stažuotės ir kt., pasirenkamos pagal metodinės veiklos tikslus**.

**III. METODINĖS VEIKLOS ORGANIZAVIMAS, KOORDINAVIMAS IR REGLAMENTAVIMAS**

**7. Gimnazijos metodinė grupė:**

**7.1. planuoja ir organizuoja metodinės grupės veiklą;**

**7.2. atsako už priemonių parinkimą ugdymo kokybei gerinti;**

**7.3. dalyvauja ir teikia siūlymus dėl grupės narių kvalifikacijos tobulinimo;**

**7.4. pritaria mokytojų parengtoms pasirenkamųjų dalykų, dalykų modulių ir neformaliojo švietimo programoms, mokomųjų dalykų ilgalaikiams planams;**

**7.5. dalyvauja ir teikia siūlymus rengiant Gimnazijos ugdymo planą;**

**7.6. atlieka išsamią metinio metodinės grupės veiklos plano ir ugdymo plano įgyvendinimo analizę;**

**7.7. stebi ir analizuoja mokinių pažangą ir pasiekimus;**

**7.8. susitaria dėl mokinių pasiekimų ir pažangos vertinimo būdų**

**7.9. analizuoja NMPP, pagrindinio ugdymo pasiekimų patikrinimo, mokyklinių ir valstybinių brandos egzaminų rezultatus, teikia siūlymus jų gerinimui;**

**7.10. inicijuoja renginių, konkursų, varžybų organizavimą.**

**7.11. tariasi dėl mokomųjų dalykų tarpdalykinės integracijos;**

**7.12. aptaria naujus dokumentus ir metodikos naujoves;**

**7.13. aptaria mokinių mokymosi poreikius ir susitaria dėl gabiųjų mokinių ir mokinių, turinčių specialiųjų ugdymo(si) poreikių, individualizuoto ugdymo;**

**7.14. tariasi dėl pedagoginių problemų sprendimo būdų ir konsultuoja mažesnę patirtį turinčius kolegas.**

**8. Metodinės grupės posėdžiai protokoluojami.**

**9. Metodinės grupės posėdžius protokoluoja sekretorius.**

 **Gimnazijos metodinės grupės pirmininkas:**

**10. Metodinę veiklą gimnazijoje vykdo metodinės grupės, kurias sudaro to paties, giminingų ar įvairių mokomųjų dalykų mokytojai, jų veiklos stebėseną vykdo kuruojantis vadovas. Mokytojo dalyvavimas savo dalyko metodinės grupės veikloje yra privalomas.**

**11. Metodinei grupei vadovauja metodinės grupės pirmininkas (turintis ne žemesnę kaip vyresniojo mokytojo kvalifikacinę kategoriją), kurį renka metodinės grupės nariai atviru balsavimu dvejiems metams. Kadencijų skaičius tam pačiam asmeniui neribojamas.**

**12. Metodinės grupės pirmininko įgaliojimai prasideda užbaigus rinkimų procedūrą ir nutrūksta pradėjus pirmininko rinkimo naujai kadencijai procedūrą.**

**13. Metodinės grupės pirmininkas netenka savo įgaliojimų, kai jis atsistatydina arba kai jis savo elgesiu pažeidžia Lietuvos Respublikos švietimo, mokslo ir sporto ministro patvirtinto pedagogų etikos kodekso reikalavimus. Nutrūkus pirmininko įgaliojimams pirma laiko, naujas metodinės grupės pirmininkas renkamas bendra tvarka naujai kadencijai.**

**14. Posėdžius metodinės grupės pirmininkas šaukia ne rečiau kaip kartą per ketvirtį. Posėdis yra teisėtas, jei jame dalyvauja daugiau kaip pusė metodinės grupės narių. Nutarimai priimami atviru balsavimu balsų dauguma. Balsams pasiskirsčius po lygiai, lemia metodinės grupės pirmininko balsas.**

**15. Rengia metodinės grupės posėdžius ir jiems vadovauja (ne rečiau kaip kartą per ketvirtį).**

**16. Organizuoja metodinės grupės veiklą;**

**17. Pateikia informaciją apie įvykusius posėdžius, svarstytus klausimus ir priimtus nutarimus direktoriaus pavaduotojui ugdymui;**

 **18. Kiekvienais mokslo metais parengia grupės veiklos metinę ataskaitą, ją aptaria metodinės grupės susirinkime (iki liepos 1d.)**

**V. MOKYTOJŲ METODINĖS GRUPĖS NARIO TEISĖS IR PAREIGOS**

**19. Teisės:**

**19.1. Rinktis veiklos formas ir metodus.**

**19.2. Dalyvauti rengiant dokumentus, svarstant gimnazijos perspektyvas.**

**19.3. Teikti pasiūlymus dėl gimnazijos vadovų vadybinės ir mokytojų pedagoginės veiklos.**

**19.4. Dalyvauti sprendžiant problemas, iškilusias pedagogo veikloje.**

**19.5. Kelti kvalifikaciją ir teikti pagalbą besiatestuojantiems mokytojams.**

**20. Pareigos:**

**20.1. Dalyvauti Metodinės grupės posėdžiuose.**

**20.2. Ieškoti ugdymo turinį ir jo kaitą atitinkančių pedagoginės veiklos efektyvumo formų ir metodų.**

**20.3. Tobulinti savo kvalifikaciją, socialines ir emocines kompetencijas.**

**20.4. Analizuoti metodinę veiklą.**

**20.5. Įsivertinti savo profesinę veiklą.**

**20.6. Laikytis metodinės grupės nuostatų.**

**20.7. Laikytis bendrosios ir pedagoginės etikos normų.**

**VI. BAIGIAMOSIOS NUOSTATOS**

 **21. Nuostatai gali būti keičiami ir papildomi metodinių grupių narių bei kitų metodinę veiklą koordinuojančių asmenų iniciatyva.**

**22. Nauja Nuostatų redakcija ar pataisos aptariamos Gimnazijos tarybos posėdyje.**

**23. Naują Nuostatų redakciją ar pataisas tvirtina gimnazijos direktorius.**

**\_\_\_\_\_\_**